**Vrste deklinacija u nemačkom jeziku**

Ovde dolazimo do one priče: ima jedna dobra vest i jedna loša, tako nekako …

Taman smo lepo sve objasnili po pitanju padeža u nemačkom jeziku kad ono – ups, vrste deklinacija.

Nije tako strašno, kako izgleda na prvi pogled. Napravićemo mali uvod, kao i obično.

Ako pođemo od našeg jezika, dolazimo do oblasti gramatike, koju svi obično preskaču. Mislim da se uči u srednjem školama. Svejedno, imamo 4 vrste deklinacija:

I deklinacija - menjaju se imanice muškog roda koje se u nominativu završavaju suglasnikom i imenice muškog i srednjeg roda koje se zavrsavaju vokalima O/E (učenik, prozor, selo)

II deklinacija - menjaju se imenice srednjeg roda koje se u nominativu zavrsavaju vokalom E, a njihova osnova se pri promeni kroz padeze prosiruje konsonantima N/T (ime, dete )

III deklinacija - menjaju se imenice muskog zenskog i srednjeg roda koje se u nominativu zavrsavaju vokalom A (zena, tetka)
 IV deklinacija - menjaju se imanice zenskog roda koje se u nominativu zavrsavaju konsonantom (noć, stvar, pamet)

Pitate se sad, šta će ovo meni u životu – pa ne treba vam ☺.

Vi koristite jezik i ne razmišljate o nekim pravilima, koje je zaista teško naučiti, ako nije u pitanju maternji jezik. Naš jezik je veoma teško učiti, ako se fokusiramo samo na pravila. Isto važi I za nemački jezik, koji eto čak ima jednu manje deklinaciju nego naš, za one koji se žale da im je teško.

Zato ponavljam, ima više vrsta deklinacija u nemačkom, ali neka vas to ne plaši. Ovaj deo ima svrhu da objasni neke stvari, koje ćete verovatno uočiti sami prilikom čitanja, slušanja i upotrebe nemačkog jezika.

**Slab, jak, mešovit (nepravilan) – važni pojmovi u nemačkoj gramatici**

Kako budete napredovali u učenju, primetićete da se stalno vrte iste podele:

**strak, schwach, gemischt (unregemäßig).**

To je princip, koji ćemo naći i kod prideva, kod glagola pa i evo i ovde, kod deklinacije imenica.

Jaka deklinacija – die starke Deklination

Sve što smo do sada pričali i naučili, odnosi se na dekinaciju imenica, koja se naziva **– jaka.**

Lepa vest je i to da se većina imenica u nemačkom jeziku menja po principima jake deklinacija. Ako pogledate bilo koju gramatiku videćete baš sve što smo mi razmotrili u ranijim tekstovima – pretraži sajt ili pogledaj na <http://nemacki.amarilisonline.com/imenice/>- svedeno na par pravila za imenice muškog roda, pa onda za ženski i srednji. Moje je mišljenje a iskustvo govori da je to poprilčno nepopularno i teško za učenje . Znači – jaku deklinaciju znamo, naučili smo je kod promena različitih vrsta članova. I to je to. Da bi imali sve na jednom mestu – da se podsetimo:

**Važno – kod jake deklinacije:**

***Imenice sva 3 roda dobijaju nastavak – (e)n u dativu množine***

* **Imenice muškog roda**

|  |  |  |
| --- | --- | --- |
|  | Jednina  | Množina |
| nominativ | der Tag | die Tage |
| genitiv | des Tag**es** | der Tage |
| dativ | dem Tag(e) | den Tage**n** |
| akuzativ | den Tag | die Tage |

* **Imenice ženskog roda**

|  |  |  |
| --- | --- | --- |
| nominativ | die Mutter | die Mütter |
| genitiv | der Mutter | der Mütter |
| dativ | der Mutter | den Mütter**n** |
| akuzativ | die Mutter | die Mütter |

* **Imenice srednjeg roda**

|  |  |  |
| --- | --- | --- |
| nominativ | das Bad | die Bäder |
| genitiv | des Bad**es** | der Bäder |
| dativ | dem Bad | den Bäder**n** |
| akuzativ | das Bad | die Bäder |